สปีกนาว (เทย์เลอร์เวอร์ชัน)

สปีกนาว (เทย์เลอร์เวอร์ชัน) () เป็นสตูดิโออัลบั้มบันทึกใหม่ลำดับที่ 3 ของนักร้องและนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 7 กรกฎาคม ค.ศ. 2023 ผ่านรีพับลิกเรเคิดส์ เป็นการบันทึกซ้ำของอัลบั้มสตูดิโอชุดที่ 3 ของสวิฟต์ สปีกนาว (2010) ต่อจากอัลบั้มที่บันทึกใหม่ก่อนหน้าคือ เฟียร์เลส (เทย์เลอร์เวอร์ชัน) และเรด (เทย์เลอร์เวอร์ชัน) ใน ค.ศ. 2021 เนื่องมาจากกรณีข้อพิพาทเกี่ยวกับสิทธิ์ในการถือครองเพลงในหกอัลบั้มแรก อัลบั้มนี้ได้รับการประกาศอย่างเป็นทางการเมื่อวันที่ 5 พฤษภาคม ค.ศ. 2023 ที่แนชวิลล์ขณะทัวร์คอนเสิร์ตดิเอราส์ทัวร์

สปีกนาว (เทย์เลอร์เวอร์ชัน) ประกอบด้วย 22 รายการเพลง ประพันธ์โดยสวิฟต์ทั้งหมด ประกอบด้วย 16 เพลงจากสปีกนาวรุ่นดีลักซ์ และ "ฟรอมเดอะวอลต์" ที่ยังไม่เคยเผยแพร่อีก 6 เพลง สวิฟต์และคริสโตเฟอร์ โรว์เป็นผู้ผลิตส่วนใหญ่ พร้อมด้วยแอรอน เดสเนอร์ และแจ็ก แอนโตนอฟฟ์ มีศิลปินรับเชิญเพลงร็อกคือ ฟอลล์เอาต์บอย และเฮย์ลีย์ วิลเลียมส์ จากวงพาร์อะมอร์

สปีกนาว (เทย์เลอร์เวอร์ชัน) ได้รับอิทธิพลอย่างมากจากแนวดนตรีร็อก และป็อปพังก์ ผสมผสานคันทรีป็อปอันเป็นเอกลักษณ์ของสวิฟต์ เข้ากับรูปแบบอีโม ป็อปร็อก และกอทิกร็อก ส่วนใหญ่ขับเคลื่อนโดยองค์ประกอบไดนามิกของกีตาร์ไฟฟ้า กลองหนัก เครื่องสาย และเครื่องดนตรีอะคูสติก เป็นอัลบั้มที่มีแนวคิดหลวม ๆ เกี่ยวกับคำสารภาพที่ไม่ได้พูดออกมา โดยบันทึกถึงอารมณ์ที่ผันผวนในช่วงวัยรุ่นของสวิฟต์ อัลบั้มนี้ได้รับการวิจารณ์ในเชิงบวกจากนักวิจารณ์เพลง ซึ่งชมเชยด้านการประพันธ์เพลงที่ดึงดูดอารมณ์และการขับเสียงร้องที่หนักแน่น

ในเชิงพาณิชย์ สปีกนาว (เทย์เลอร์เวอร์ชัน)ทำลายสถิติสปอติฟายทั่วโลกสำหรับการสตรีมอัลบั้มในวันเดียวมากที่สุดในปี ค.ศ. 2023 โดยขึ้นอันดับหนึ่งในออสเตรเลีย แคนาดา แฟลนเดอส์ ไอร์แลนด์ เนเธอร์แลนด์ นิวซีแลนด์ สเปน สวีเดน สหราชอาณาจักร เช่นเดียวกับสหรัฐ ซึ่งเป็นอัลบั้มที่ 12 ของสวิฟต์ที่ขึ้นอันดับหนึ่งชาร์ตบนบิลบอร์ด 200 ทำลายสถิติตลอดกาลของบาร์บรา สไตรแซนด์ ในอัลบั้มอันดับหนึ่งของศิลปินหญิงมากที่สุด เพลงทั้ง 22 เพลงเปิดตัวบนบิลบอร์ดฮอต 100 รวมถึงเพลง "ไอแคนซียู" ที่อันดับห้า

รายชื่อเพลง 

หมายเหตุ
 เพลงทั้งหมดมีคำบรรยายว่า "เทย์เลอร์เวอร์ชัน" (Taylor's Version); แทร็ก 17–22 มีคำบรรยายเพิ่มเติมเป็น "ฟรอมเดอะวอลต์" (From the Vault)
 แพ็กเกจซีดีของอัลบั้มประกอบด้วยแผ่นดิสก์สองแผ่น แผ่นแรกมีแทร็ก 1–16 และอีกแผ่นมีแทร็ก 17–22

ชาร์ต

ชาร์ตรายเดือน

การรับรอง

ประวัติการจำหน่าย

อ้างอิง 

อัลบั้มเพลงในปี พ.ศ. 2566
อัลบั้มเพลงของค่ายรีพับลิกเรเคิดส์
อัลบั้มเพลงของเทย์เลอร์ สวิฟต์
อัลบั้มเพลงที่ผลิตโดยเทย์เลอร์ สวิฟต์
อัลบั้มเพลงที่ผลิตโดยแอรอน เดสเนอร์
อัลบั้มเพลงที่ผลิตโดยแจ็ก แอนโตนอฟฟ์